ಆಲೂಗೆಡ್ಡೆ ಚಿಪ್ಸ್ ಪ್ಯಾಕೆಟ್ ಕವರ್‌ನ್ನು ಸೀರೆಯಾಗಿ ಉಟ್ಟ ಮಹಿಳೆ- ನೆಟ್ಟಿಗರು ಹೇಳಿದ್ದೇನು ಗೊತ್ತಾ?

ಆಲೂಗೆಡ್ಡೆ ಚಿಪ್ಸ್ ಎಂದರೆ ಯಾರಿಗೆ ತಾನೇ ಇಷ್ಟವಿಲ್ಲ ಹೇಳಿ. ನಾಲಿಗೆ ಚಪ್ಪರಿಸಿ ತಿಂದ ನಂತರ ಅದರ ಪ್ಯಾಕೆಟ್‍ನ್ನು ಕಸದ ತೊಟ್ಟಿಯಲ್ಲಿ ಎಸೆಯುತ್ತೇವೆ. ಆದರೆ ಇಲ್ಲೊಬ್ಬಳು ಕ್ರಿಯೇಟಿವ್ ಆಗಿ ಯೋಚನೆ ಮಾಡಿದ್ದಾಳೆ. ಈ ವೀಡಿಯೋ ನೋಡಿದರೆ ಹೀಗೂ ಮಾಡಬಹುದಾ ಎಂದು ನಿಮಗೆ ಅನ್ನಿಸದೇ ಇರುವುದಿಲ್ಲ.

ವೀಡಿಯೋದಲ್ಲಿ ಏನಿದೆ?: ಆಲೂಗಡ್ಡೆ ಚಿಪ್ಸ್ ಪ್ಯಾಕೆಟ್‍ನ್ನು ಕೈಯಲ್ಲಿ ಹಿಡಿದುಕೊಂಡಿರುವ ಮಹಿಳೆ ಆಲೂಗಡ್ಡೆ ಚಿಪ್ಸ್‍ನ ಕವರ್ ನಿಂದ ಮಾಡಿದ ಬೆಳ್ಳಿ ಬಣ್ಣದ ಸೀರೆಯನ್ನು ಧರಿಸಿರುವ ವೀಡಿಯೋವನ್ನು ನಾವು ನೋಡಬಹುದು. ಅವಳು ಸೀರೆಗೆ ಹೊಂದುವ ಬಳೆ, ಕಿವಿ ಒಲೆಯನ್ನು ಧರಿಸಿದ್ದಾಳೆ. ಈ ವೀಡಿಯೋ ಇನ್‍ಸ್ಟಾಗ್ರಾಮ್‍ನಲ್ಲಿ ಹಂಚಿಕೊಂಡಿದ್ದಾಳೆ. ನೆಟ್ಟಿಗರು ಮಹಿಳೆಯ ಕ್ರಿಯೆಟಿವಿಟಿಯನ್ನು ಮೆಚ್ಚಿಕೊಂಡು ಕಾಮೆಂಟ್ ಮಾಡಿದ್ದಾರೆ. ಇದನ್ನೂ ಓದಿ: ಅಂತಾರಾಜ್ಯ ಜಲ ವಿವಾದ ಕುರಿತು ಕಾನೂನು ತಜ್ಞರೊಂದಿಗೆ ಬೊಮ್ಮಾಯಿ ಸಭೆ

View this post on Instagram

A post shared by BeBadass.in (@bebadass.in)

ಕೆಲವರು ಚಿಪ್ಸ್ ಪ್ಯಾಕೆಟ್ ಸೀರೆಯ ಕಲ್ಪನೆಯನ್ನು ಸ್ವಾಗತಿಸಿದರೆ, ಕೆಲವರು ಸೀರೆಯನ್ನು ಧರಿಸಿ ಅಥವಾ ಅದನ್ನು ಧರಿಸಲೇಬೇಡಿ ಎಂದು ತಮಾಷೆಯಾಗಿ ಬರೆದಿದ್ದಾರೆ. ಸೀರೆ ಪ್ರೇಮಿ ಮತ್ತು ಕಲಾವಿದನಾಗಿ, ನಾನು ಇದನ್ನು ನೋಡಿದಾಗ ಸಂಪೂರ್ಣವಾಗಿ ವಿಚಲಿತನಾಗಿದ್ದೇನೆ. ಜನರು ಕಲೆಯ ಹೆಸರಿನಲ್ಲಿ ಏನೆಲ್ಲಾ ಮಾಡುತ್ತಾರೆ ಎಂದು ಹೀಗೆ ಹಲವು ಕಾಮೆಂಟ್‍ಗಳು ಬಂದಿವೆ.